钦定古今图书集成/明伦汇编/氏族典/第314卷 > 《廖用贤尚友录》 > 彭卫
## 钦定古今图书集成/明伦汇编/氏族典/第314卷 > 《廖用贤尚友录》 > 彭卫

按《万姓统谱》：卫字明微，思永之子也。少谨厚读书，不
事科举业。思永丧，哀毁，以孝闻。元丰四年，以宣议郎
致仕，判赵州日，民之鬻蔬者，例出蔬供郡官，以免身
役。卫知其说，义欲不取而恶违众告园丁曰：“我家食
蔬少，尔持归鬻之，积钱尔家，待我，终更并取也。”讫去
不复问。其清畏人知如此。杜门晦迹，不求利达，不事
祠祷，不延桑门，不喜卜筮。年七十六卒。